Dawson's Creek

Ang Dawson's Creek ay isang serye ng pangkabataang dramang pantelebisyon sa Amerika tungkol sa kathang-buhay ng isang barkadang nagsimula noong sila'y nasa mataas na paaralan at nagpatuloy hanggang sa kolehiyo. Pinagbidahan ang serye nina James Van Der Beek bilang si Dawson Leery, Katie Holmes bilang kanyang matalik na kaibigan at minamahal na si Joey Potter, at Joshua Jackson bilang kanyang matalik ding kaibigang si Pacey Witter. Ginampanan naman ni Michelle Williams ang papel ni Jen Lindley, na lumipat mula sa New York patungong Capeside.

Nilikha ang palabas ni Kevin Williamson at inilunsad sa The WB noong 20 Enero 1998 at ipinrodyus ng Columbia TriStar Television (na naging Sony Pictures Televsion bago ang ikaanim at huling kapanahunan o season). Ang serye ay kinunan sa Wilmington, Hilagang Carolina. Bahagi ng bagong kinababaliwang mga palabas sa sine at telebisyon ng mga kabataan sa Amerika noong huling bahagi ng dekada 90, ito ang nagdala sa mga bida nito sa kasikatan at naging isang mahalagang palabas para sa The WB. Nagtapos ang serye noong 14 Mayo 2003.

Pumasok ang naturang palabas sa ika-90 puwesto sa talaan ng New TV Classics ng magasing Entertainment Weekly.

Mga sanggunian 

Mga palatuntunang pantelebisyon mula sa Estados Unidos
Mga Amerikanong serye sa telebisyon